Document ID: 32005R1747

32005R1747
L 280/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 1747/2005 НА КОМИСИЯТА
от 24 октомври 2005 година
за изменение на Регламент (ЕО) № 883/2001 за определяне на подробни правила за прилагане на Регламент (ЕО) № 1493/1999 на Съвета по отношение на търговията с продукти от лозаро-винарския сектор с трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 59, параграф 3, буква а) от него,
като има предвид, че:
(1)
Регламент (ЕО) № 1810/2004 на Комисията от 7 септември 2004 г. за изменението на приложение I към Регламент (ЕИО) № 2658/87 на Съвета за тарифата и статистическата номенклатура и за Общата митническа тарифа (2) изменя номенклатурата за някои трапезни вина.
(2)
Приложения II и III към Регламент (ЕО) № 883/2001 на Комисията (3) съдържат списък на винените продукти, чиито кодове следва да бъдат адаптирани, за да съответстват на измененията, въведени с Регламент (ЕО) № 1810/2004.
(3)
Регламент (ЕО) № 883/2001 следва да бъде съответно изменен.
(4)
Измененията следва да се прилагат от 1 януари 2005 г., датата на прилагане на Регламент (ЕО) № 1810/2004.
(5)
Предвидените с настоящия регламент мерки са съобразени със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 883/2001 се изменя, както следва:
а)
Приложение II се заменя с текста, посочен в приложение I към настоящия регламент,
б)
Приложение III се заменя с текста, посочен в приложение II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 октомври 2005 година.

Labels: 3
6